ประจำเดือนเรามาตรงวันเเล้วมาปกติเเต่พอวันที่ 3 ที่มามีก้อนยาวประมาณ 2-3 ซม.ออกมาตอนเเรกคิดว่าเป็นลิ่มเลือดเเต่ปกติลิ่มเลือดจะต้องสีเเดงข้นเราเลยฉีกก้อนนั้นออกมาดูข้างในก็เป็นเเดงข้นพอวันที่ 4 ที่มามันก็ออกมาอีกเเบบนี่ผิดปกติไหมคะ
สวัสดีค่ะ หากประจำเดือนมาตรงกับวันที่ปกติประจำเดือนควรจะมา หรือมีระยะห่างจากรอบเดือนก่อนที่ 21-35 วัน และมีเลือดออกนาน 2-7 วัน ก็ถือเป็นประจำเดือนที่ปกติดีค่ะ ส่วนการที่เลือดจะออกเป็นลิ่มหรือก้อนเลือดปนมา ไม่ได้ถือว่าผิดปกติอะไร และเลือดอาจมีสีแดง หรือออกชมพู ออกส้ม ออกน้ำตาลก็ได้ ไม่ได้ผิดปกติอะไรค่ะส่วนประจำเดือนที่จะถือว่าผิดปกติ คือมีระยะห่างจากรอบเดือนก่อนที่น้อยกว่า 21 วัน หรือมากกว่า 35 วัน หรือมีเลือดออกนานเกิน 10 วัน หรือมีปวดท้องน้อยมากร่วมด้วย หรือปริมาณประจำเดือนมากเกินไป เช่น มากจนต้องเปลี่ยนผ้าอนามัยทุก 2 ชั่วโมง เป็นต้น